
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ          

ΔΗΜΟΣ ΠΥΡΓΟΥ

ΑΥΤΟΤΕΛΕΣ ΓΡΑΦΕΙΟ

ΥΠΟΣΤΗΡΙΞΗΣ ΠΟΛΙΤΙΚΩΝ ΟΡΓΑΝΩΝ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

  Από το πρακτικό της υπ’ αριθμ. 10ης (τακτικής) συνεδρίασης του Δημοτικού Συμβουλίου του Δήμου Πύργου.

Αριθμ. Αποφ. 153/2013
ΘΕΜΑ: Συγχώνευση του ΚΕΠ 318 [πρώην Νομαρχίας Ηλείας] στο ΚΕΠ 404 [πρώην δήμου Πύργου]
 
Στον Πύργο, σήμερα  22 του μηνός Μαΐου, του έτους 2013, ημέρα Τετάρτη και ώρα 19.00 μ.μ. το Δημοτικό Συμβούλιο του Δήμου συνήλθε σε τακτική δημόσια συνεδρίαση στην αίθουσα συνεδριάσεων του Δημοτικού Συμβουλίου Πύργου, ύστερα από την με αριθμό πρωτ. 20352/17-5-2013 έγγραφη πρόσκληση του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010) η οποία επιδόθηκε και δημοσιεύθηκε νόμιμα.

    
Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 26 και ονομαστικά οι κ.κ:

ΠΑΡΟΝΤΕΣ: 1. Καννής Ευστάθιος (Πρόεδρος Δημοτικού Συμβουλίου),  2. Παναγόπουλος Ιωάννης, 3. Παναγόπουλος Βασίλειος, 4. Αργυρόπουλος Ιωάννης του Γεωργίου, 5. Αριστειδόπουλος Χαράλαμπος, 6. Βαρελάς Ιωάννης, 7. Θεοδωρέλος – Χαρίτος Γεώργιος (Γραμματέας Δημοτικού Συμβουλίου), 8. Κωνσταντόπουλος Σπυρίδων, 9. Τζίνη Διονυσία (προσήλθε στο 3ο θέμα της Η.Δ), 10 Φραγκαντώνης Παναγιώτης, 11. Μπίρμπας Κων/νος, 12. Τζουανόπουλος Δημήτριος (προσήλθε στο 5ο θέμα της Η.Δ), 13. Ανδρικόπουλος Ανδρέας, 14. Ανδρικόπουλος Φώτιος, 15. Αργυρόπουλος Ιωάννης του Παναγιώτη, 16. Μποσμής Κων/νος, 17. Ρωμαίος Στέφανος, 18. Μικελόπουλος Γεώργιος, 19. Ανδριόλας Γεώργιος, 20. Σεϊντής Βασίλειος, 21. Λιατσής Δημήτριος, 22. Γεράνιος Κων/νος, 23. Αγγελακοπούλου Ανδριάνα (Αντιπρόεδρος Δημοτικού Συμβουλίου), 24. Γιάνναρος Χρήστος – Επικεφαλής της παράταξης «Λαϊκή Συσπείρωση», 25. Σεφερλής Ιωάννης – Επικεφαλής της παράταξης «Ανταρσία στο Δήμο Πύργου», 26. Σκαρτσιάρης Πάνος – ανεξάρτητος Δημοτικός Σύμβουλος.  
ΑΠΟΝΤΕΣ: 1. Αντωνέλος Δημήτριος, 2. Λιατσής Γαβριήλ – Επικεφαλής Μείζονος Μειοψηφίας, 3. Δημόπουλος Φώτιος, 4. Κουρμπανάς Γεώργιος, 5. Μπελόκας Διονύσιος, 6. Καραμπέτσος Αθανάσιος,  οι οποίοι δεν προσήλθαν στη συνεδρίαση αν και νόμιμα κλήθηκαν,  

7. Δημουλιάς Λεωνίδας (έχει τεθεί σε αργία). 

    
Στη συνεδρίαση για την τήρηση των πρακτικών παρίστατο η υπάλληλος του Δήμου Π. Λιβέρη.                             
---------------
Ακολούθως ο Πρόεδρος έθεσε υπόψη του Δημοτικού Συμβουλίου το 10ο  θέμα της ημερήσιας διάταξης με τίτλο: «Συγχώνευση του ΚΕΠ 318 [πρώην Νομαρχίας Ηλείας] στο ΚΕΠ 404 [πρώην δήμου Πύργου]» και ανέφερε:

«Τίθεται υπόψη του Σώματος η έγγραφη εισήγηση του Δ/ντή  ΚΕΠ κ. Κουλούκη Ιωάννη, η οποία αναγράφει τα εξής:

[Είναι γνωστό ότι οι επικρατούσες δημοσιονομικές συνθήκες επιβάλλουν επιτακτικά την ανάγκη περιστολής των δαπανών που επιβαρύνουν το δήμο μας.

Επίσης η μείωση των υπαλλήλων με τη συνεχή συνταξιοδότηση και τη μη θετική έγκριση προσωπικού από το θεσμό της κινητικότητας και την κατάργηση των κενών οργανικών θέσεων που έγιναν, επιβάλλει εκ των πραγμάτων καινούργιο σχεδιασμό των υπηρεσιών και ανακατανομή του προσωπικού για τη σωστή πλήρωση των θέσεων.

Στα πλαίσια αυτά και με στόχο τη βελτίωση της λειτουργίας των Κέντρων Εξυπηρέτησης Πολιτών και με βάση τα προβλήματα που παρουσιάζονται καθημερινά στη ροή των εργασιών των ΚΕΠ και αντανακλούν άμεσα στην ποιότητα των παρεχόμενων υπηρεσιών στον πολίτη, ε ι σ η γ ο ύ μ α ι την συγχώνευση του ΚΕΠ 318 [πρώην Νομαρχίας] στο ΚΕΠ404 του δήμου Πύργου και  στέγαση του νέου ΚΕΠ που θα προέλθει από την ένωση τους στο χώρο που στεγάζεται το ΚΕΠ 318 [Μανωλοπούλου 31 – Διοικητήριο].

Δεδομένου ότι το ΕΚΕ έχει πιστοποιηθεί στο ΚΕΠ404 του δήμου Πύργου σας επισυνάπτουμε, κάτοψη του νέου ΚΕΠ, στο οποίο προβλέπεται η εγκατάσταση του ΕΚΕ σύμφωνα με τις προδιαγραφές και τις οδηγίες που ορίζονται.

Με τις παραπάνω ενέργειες επιτυγχάνεται:

1. Μείωση των δαπανών [λειτουργικά έξοδα γραφείων]

2. Η σταδιακή μείωση των διοικητικών υπαλλήλων κατά τρία (3) άτομα

Η σύσταση των οργανικών θέσεων των υπαλλήλων ΔΥΠ [διεκπεραίωσης υποθέσεων πολιτών] παραμένουν ως έχουν σύμφωνα με τις υπουργικές αποφάσεις των ΚΕΠ α΄και β΄βαθμού.

Εξυπακούεται ότι τηρούνται οι προδιαγραφές της ορθής γεωγραφικής θέσης, οι συνθήκες υγιεινής και ασφάλειας και η τήρηση των προδιαγραφών προσβασιμότητας ΑΜΕΑ. Ειδικά η θέση που βρίσκεται το πρώην Νομαρχιακό ΚΕΠ είναι ιδανική και ορθότερη για την πρόσβαση των πολιτών, γιατί όλες οι δημόσιες υπηρεσίες και μη – βρίσκονται πλησιέστερα]. 

Σύμφωνα με το άρθρο 31 παρ. 7 του Ν. 3013/2002 όπως συμπληρώθηκε από το άρθρο 40 παρ. 4 του Ν. 4024/11: «Με όμοιες αποφάσεις και μετά από σχετική αιτιολογημένη απόφαση του Δημοτικού Συμβουλίου, επιτρέπεται η συγχώνευση Κέντρων Πολιτών (ΚΕΠ) του οικείου δήμου και η ρύθμιση ζητημάτων προσωπικού, εξοπλισμού και κάθε άλλου σχετικού με τη συγχώνευση θέματος. Για τη συγχώνευση λαμβάνονται ιδίως υπόψη κριτήρια πληθυσμιακά, χωροταξικά και εξοικονόμησης δαπάνης.

Το προσωπικό κλάδου Διεκπεραίωσης Υποθέσεων Πολιτών (Δ.Υ.Π.) που υπηρετεί σε ΚΕΠ που συγχωνεύεται μεταφέρεται αυτοδίκαια μαζί με τις θέσεις που κατέχει στο ΚΕΠ με το οποίο γίνεται η συγχώνευση. Το λοιπό προσωπικό που υπηρετεί στο ΚΕΠ που συγχωνεύεται μεταφέρεται με απόφαση του αρμόδιου οργάνου διοίκησης του οικείου δήμου, ανάλογα με τις υπηρεσιακές ανάγκες, είτε στο ΚΕΠ στο οποίο γίνεται η συγχώνευση είτε στον οικείο δήμο. Οι ανάδοχοι με σύμβαση μίσθωσης έργου και το προσωπικό με σύμβαση εργασίας ιδιωτικού δικαίου ορισμένου χρόνου, οι συμβάσεις των οποίων είναι εγκεκριμένες από το Υπουργείο Διοικητικής Μεταρρύθμισης και Ηλεκτρονικής Διακυβέρνησης, μεταφέρονται στο ΚΕΠ στο οποίο γίνεται η συγχώνευση στο οποίο διανύουν τον υπόλοιπο χρόνο της σύμβασης.

Ο κάθε είδους εξοπλισμός του ΚΕΠ που συγχωνεύεται περιέρχεται στο ΚΕΠ στο οποίο γίνεται η συγχώνευση. Η αρμόδια οικονομική υπηρεσία του οικείου δήμου μέσα σε ένα μήνα από την έναρξη ισχύος της απόφασης του Υπουργού Διοικητικής Μεταρρύθμισης και Ηλεκτρονικής Διακυβέρνησης σχετικά με τη συγχώνευση ΚΕΠ προβαίνει στην απογραφή όλου του εξοπλισμού που μεταφέρεται από το ΚΕΠ που συγχωνεύεται στο ΚΕΠ στο οποίο γίνεται η συγχώνευση.

Οι εκκρεμείς υποθέσεις του ΚΕΠ που συγχωνεύεται διεκπεραιώνονται από το ΚΕΠ στο οποίο γίνεται η συγχώνευση. Απαιτήσεις και υποχρεώσεις του ΚΕΠ που συγχωνεύεται μεταφέρονται στο ΚΕΠ στο οποίο γίνεται η συγχώνευση».

Κατ’ εφαρμογή της διάταξης αυτής εκδόθηκε η υπ’ αριθ. ΔΟΛ ΚΕΠ/Φ5/198/οικ.22094//7-11-11 σύμφωνα με την οποία: «...προκειμένου ο Υπουργός Διοικητικής Μεταρρύθμισης και Ηλεκτρονικής Διακυβέρνησης να εκδώσει τη σχετική απόφαση συγχώνευσης ΚΕΠ, τα αιτήματα των δήμων για τη συγχώνευση πρέπει απαραίτητα να συνοδεύονται από σχετική απόφαση του οικείου δημοτικού συμβουλίου στην οποία αποτυπώνονται λεπτομερώς τα προσδοκώμενα οφέλη από τις συγχωνεύσεις, λαμβάνοντας ιδίως υπόψη κριτήρια πληθυσμιακά, χωροταξικά και εξοικονόμησης δαπάνης. Από τη σχετική απόφαση του Δημοτικού Συμβουλίου πρέπει να προκύπτει:

· η ικανοποίηση του στόχου πιο άρτια στελεχωμένων ΚΕΠ

· η εξοικονόμηση και η ορθολογικότερη κατανομή δημοσίων πόρων και προσωπικού

· η μη πρόκληση δυσμενούς αντίκτυπου στην εξυπηρέτηση των πολιτών και των επιχειρήσεων όπως στις περιπτώσεις συγχώνευσης ΚΕΠ που εδρεύουν σε κοντινή μεταξύ τους απόσταση...» 

Καλούνται οι Δημοτικοί Σύμβουλοι ν’ αποφασίσουν  επί της συγχώνευσης του ΚΕΠ 318 [πρώην Νομαρχίας Ηλείας] και του ΚΕΠ 404 [πρώην δήμου Πύργου]».
Το Δημοτικό Συμβούλιο Πύργου

λαμβάνοντας υπόψη:

· Τις διατάξεις του άρθρου 65 του ν. 3852/10

· Τις διατάξεις του άρθρου 31 παρ. 7 του Ν. 3013/02 όπως συμπληρώθηκε από το άρθρο 40 παρ. 4 του Ν. 4024/11

· Την υπ’ αριθ. ΔΟΛ ΚΕΠ/Φ5/198/οικ.22094//7-11-11  μετά από διαλογική συζήτηση και τη διεξαγωγή ψηφοφορίας κατά την οποία  είκοσι (20) Σύμβουλοι υπερψήφισαν το θέμα, τρείς  (3) το καταψήφισαν ( οι κ.κ Γ. Ανδριόλας, Β. Σεϊντής, Α. Αγγελακοπούλου οι οποίοι δήλωσαν ότι διαφωνούν με τη συγχώνευση των ΚΕΠ) και τρείς (3) βρέθηκαν απόντες (οι κ.κ Δ. Λιατσής, Κ. Γεράνιος, Χ. Γιάνναρος),

κατά πλειοψηφία α π ο φ α σ ί ζ ε ι

Την υποβολή αιτήματος προς το Υπουργείο Διοικητικής Μεταρρύθμισης και Ηλεκτρονικής  Διακυβέρνησης, για τη συγχώνευση του ΚΕΠ 318 [πρώην Νομαρχίας Ηλείας] στο ΚΕΠ 404[πρώην δήμου Πύργου] και τη  στέγαση του νέου ΚΕΠ που θα προέλθει από την ένωση τους, στο χώρο που στεγάζεται το ΚΕΠ 318 [Μανωλοπούλου 31 – Διοικητήριο].

· Με την απόφαση αυτή επιτυγχάνεται:

1. Μείωση των δαπανών [λειτουργικά έξοδα γραφείων]

2. Η σταδιακή μείωση των διοικητικών υπαλλήλων κατά τρία (3) άτομα.
· Η σύσταση των οργανικών θέσεων των υπαλλήλων ΔΥΠ [διεκπεραίωσης υποθέσεων πολιτών] παραμένει ως έχει σύμφωνα με τις υπουργικές αποφάσεις των ΚΕΠ α΄και β΄βαθμού.

· Η θέση που βρίσκεται το πρώην Νομαρχιακό ΚΕΠ είναι ιδανική και ορθότερη για την πρόσβαση των πολιτών, καθότι όλες οι δημόσιες υπηρεσίες και μη – βρίσκονται πλησιέστερα. Επίσης τηρούνται οι προδιαγραφές της ορθής γεωγραφικής θέσης, οι συνθήκες υγιεινής και ασφάλειας και οι  προδιαγραφές προσβασιμότητας ΑΜΕΑ .  
· Από τις διατάξεις της παρούσας απόφασης δεν προκαλείται δαπάνη στον προϋπολογισμό του δήμου.
Η παρούσα απόφαση έλαβε αύξοντα αριθμό 153/2013.

Για το σκοπό αυτό συντάχθηκε το παρόν πρακτικό που υπογράφεται ως ακολούθως: 

    Ο ΠΡΟΕΔΡΟΣ                    ΤΑ ΜΕΛΗ              Ο ΓΡΑΜΜΑΤΕΑΣ

Ακριβές Απόσπασμα

εκ των πρακτικών του Δ.Σ.

Πύργος  29 – 5  - 2013
Ο ΠΡΟΕΔΡΟΣ ΤΟΥ Δ.Σ

ΕΥΣΤΑΘΙΟΣ ΚΑΝΝΗΣ

